pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รปอ.วรวรรณ มอบหน้ากากอนามัย N95 ให้แก่โรงพยาบาลพระมงกุฎเกล้า
วันอังคารที่ 29 มิถุนายน 2564
รปอ.วรวรรณ มอบหน้ากากอนามัย N95 ให้แก่โรงพยาบาลพระมงกุฎเกล้า
รปอ.วรวรรณ มอบหน้ากากอนามัย N95 ให้แก่โรงพยาบาลพระมงกุฎเกล้า
วันนี้ (29 มิถุนายน 2564) นางวรวรรณ ชิตอรุณ รองปลัดกระทรวงอุตสาหกรรม มอบหน้ากากอนามัย N95 จํานวน 50,000 ชิ้น ให้แก่โรงพยาบาลพระมงกุฎเกล้า เพื่อให้แพทย์ พยาบาล และเจ้าหน้าที่หน้าด่านใช้ปฏิบัติภารกิจช่วยเหลือประชาชน ในสถานการณ์แพร่ระบาดของโควิด-19 โดยมี พล.ท. ธารา พูนประชา ผู้อํานวยการศูนย์อํานวยการแพทย์พระมงกุฎเกล้า เป็นผู้รับมอบ ณ โรงพยาบาลพระมงกุฎเกล้า
รัฐบาลไทย-ข่าวทำเนียบรัฐบาล-ปลัด วธ. ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy
วันพุธที่ 29 กันยายน 2564
ปลัด วธ. ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy
ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy
วันที่ ๒๘ กันยายน ๒๕๖๔ เวลา ๑๙.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม ร่วมเสวนา เรื่อง SOFT POWER STRONGER ECONOMY บทเรียนจาก LALISA : กลยุทธ์สร้างวัฒนธรรมขับเคลื่อนเศรษฐกิจ ผ่านระบบ ZOOM และ Facebook Live CBS Chula และ CBS Academy โดยมี นางสาวเพชรรัตน์ สายทอง ผู้ช่วยปลัดกระทรวงวัฒนธรรม และนางสาวนวลวรรณ ดาระสวัสดิ์ ผู้เชี่ยวชาญเฉพาะด้านนโยบายและยุทธศาสตร์ เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
ทั้งนี้ การเสวนาดังกล่าวมี รศ.ดร.วิเลิศ ภูริวัชร คณบดีคณะพาณิชยศาสตร์และการบัญชี จุฬาลงกรณ์มหาวิทยาลัย นายพลพัฒน์ อัศวะประภา นายกสมาคมแฟชั่นดีไซน์เนอร์กรุงเทพ และเจ้าของแบรนด์ ASAVA ดีไซน์ชุดไทยระดับโลก และบลิ๊งค์ ธดล ไพฑูรย์พงษ์ ศิลปินเกาหลี วง Z-Boy ค่าย COZMIC ศิลปินผู้มีประสบการณ์ตรงจากเกาหลี และนายทัชระ ล่องประเสริฐ ผู้เชี่ยวชาญด้าน Music Marketing เข้าร่วมแลกเปลี่ยนประสบการณ์
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมเส้นทางในพื้นที่จังหวัดสมุทรสงคราม แบ่งเบาการจราจรบนถนนสายหลัก อำนวยความสะดวกปลอดภัยให้กับประชาชนช่วงเทศกาลสงกรานต์ 2565
วันพฤหัสบดีที่ 7 เมษายน 2565
กรมทางหลวงชนบท เตรียมความพร้อมเส้นทางในพื้นที่จังหวัดสมุทรสงคราม แบ่งเบาการจราจรบนถนนสายหลัก อํานวยความสะดวกปลอดภัยให้กับประชาชนช่วงเทศกาลสงกรานต์  2565
ทั้งนี้ ประชาชนสามารถติดต่อสอบถามเส้นทางของ ทช. หรือแจ้งเหตุได้ที่สายด่วน ทช. โทร. 1146
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสมุทรสงคราม เตรียมความพร้อมของถนนและสะพาน เพื่อรองรับการเดินทางของประชาชนและนักท่องเที่ยวที่เดินทางในช่วงเทศกาลสงกรานต์ 2565 ภายใต้การรณรงค์ “เดินทางสะดวก ปลอดภัย ห่างไกล COVID-19” ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้จัดเจ้าหน้าที่ตรวจสอบป้ายจราจร เครื่องหมายจราจร ไฟฟ้าแสงสว่าง สัญญาณไฟจราจรในเส้นทางลัดทางเลี่ยงและเส้นทางเข้าสู่แหล่งท่องเที่ยว รวมถึงได้วางแผน การดําเนินงานในบริเวณโครงการก่อสร้างให้แล้วเสร็จก่อนเทศกาลสงกรานต์ ซึ่งปัจจุบันแขวงทางหลวงชนบทสมุทรสงคราม มีโครงการที่อยู่ระหว่างการก่อสร้าง จํานวน 3 โครงการ ได้แก่ โครงการงานปรับปรุงถนนทางหลวงชนบทสาย สส.4005 แยก ทล.3088 - บ้านบางนกแขวก โครงการก่อสร้างสะพานคลองตาจ่า อําเภอบางคนที และโครงการงานปรับปรุงเชิงลาดสะพานสาย สส.001 สะพานสมเด็จพระศรีสุริเยนทร์ อําเภออัมพวา จังหวัดสมุทรสงคราม ซึ่งจะดําเนินการให้แล้วเสร็จสมบูรณ์ก่อนเทศกาลสงกรานต์นี้ เป็นการอํานวยความสะดวกปลอดภัยให้ประชาชนเดินทางบนถนนทางหลวงชนบทได้อย่างมั่นใจต่อไป
อย่างไรก็ตาม ประชาชนสามารถใช้เส้นทางเลี่ยง ทล.4 เริ่มจาก ทล.35 (ถนนพระราม 2) กม. ที่ 73+070 เลี้ยวซ้ายเข้าสู่ทางหลวงชนบทสาย สส.2021 เดินทางต่อไปเป็นระยะทาง 23.7 กิโลเมตร จนถึง กม. ที่ 23+700 เลี้ยวขวาเข้าสู่ ทล.3176 เดินทางต่อไปเป็นระยะทาง 12.6 กิโลเมตร เพื่อเข้าสู่จังหวัดเพชรบุรี และสามารถเลี่ยงการจราจรจากจังหวัดเพชรบุรีไปยังอําเภอชะอํา โดยเริ่มจากทางหลวงชนบทสาย สส.2021 เดินทางต่อไปเป็นระยะทาง 36.3 กิโลเมตร จนถึง กม. ที่ 60+000 เลี้ยวขวาเข้าสู่ ทล.3187 เดินทางต่อไป เป็นระยะทาง 18.5 กิโลเมตร เลี้ยวซ้ายเข้าสู่ ทล.4 กม. ที่ 169+070 เพื่อมุ่งสู่อําเภอชะอํา จังหวัดเพชรบุรี ทั้งนี้ ประชาชนสามารถติดต่อสอบถามเส้นทางของ ทช. หรือแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-สธ. ยัน ผลตรวจโควิด 19 ด้วย ATK เป็นบวก เข้าระบบการรักษาทันที
วันศุกร์ที่ 6 สิงหาคม 2564
สธ. ยัน ผลตรวจโควิด 19 ด้วย ATK เป็นบวก เข้าระบบการรักษาทันที
กระทรวงสาธารณสุข เผยผู้ที่ตรวจหาเชื้อโควิด 19 ด้วยชุดตรวจ ATK หากผลเป็นบวก นําเข้าระบบการรักษาทันที หากรักษาในโรงพยาบาล แยกกักตัวในชุมชน/ ศูนย์พักคอย จะตรวจด้วยวิธี RT-PCR คู่ขนาน ป้องกันผลบวกลวง โดยแจ้งสายด่วนสปสช. 1330 ไลน์ออฟฟิศเชียล @nhso หรือในก
กระทรวงสาธารณสุข เผยผู้ที่ตรวจหาเชื้อโควิด 19 ด้วยชุดตรวจATK หากผลเป็นบวก นําเข้าระบบการรักษาทันที หากรักษาในโรงพยาบาล แยกกักตัวในชุมชน/ ศูนย์พักคอย จะตรวจด้วยวิธี RT-PCR คู่ขนาน ป้องกันผลบวกลวง โดยแจ้งสายด่วนสปสช. 1330 ไลน์ออฟฟิศเชียล @nhso หรือในกทม.โทรเบอร์ติดต่อสํานักงานเขต
วันนี้ (6 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019 กระทรวงสาธารณสุข จ.นนทบุรี นพ.สมศักดิ์ อรรฆศิลป์ อธิบดีกรมการแพทย์ แถลงข่าวแนวทางปฏิบัติการตรวจด้วยชุดตรวจ ATK สู่ระบบ Home Isolation และ Community Isolation ว่าขณะนี้ได้ตรวจเชิงรุกค้นหาผู้ติดเชื้อโควิด 19 ด้วยชุดทดสอบรู้ผลเร็วAntigen Test Kit(ATK) เพิ่มขึ้น โดยเฉพาะในเขตกทม. โดยมีทีมแพทย์ชนบท ร่วมกับกระทรวงสาธารณสุข และกทม. ส่งหน่วยตรวจเชิงรุกประมาณ 30 พื้นที่ต่อวัน เพื่อค้นหาและคัดแยกผู้ติดเชื้อออกจากชุมชน ป้องกันการแพร่เชื้อต่อ หากพบผู้ที่มีผลตรวจ ATK เป็นบวกทางระบาดวิทยาเรียกว่า “ผู้ติดเชื้อเข้าข่าย” จะนําเข้าระบบแยกกักตัวที่บ้าน (Home Isolation) โดยไม่ต้องทํา RT-PCR ซ้ํา และสปสช. จะสนับสนุนเงินให้กับโรงพยาบาลในการจัดส่งอาหาร 3 มื้อ เป็นเวลา 14 วัน เครื่องวัดอุณหภูมิ เครื่องวัดออกซิเจนในเลือด ยาที่จําเป็น รวมถึงหน้ากากอนามัย แอลกอฮอล์ และถุงแดงสําหรับใส่ขยะติดเชื้อ ตามมาตรฐานการทํา Home Isolationหรือเข้ารักษายังในโรงพยาบาล หรือในชุมชน (Community Isolation)/ ศูนย์พักคอย และตรวจด้วยวิธี RT-PCR คู่ขนานกันไป เนื่องจากอาจพบผลบวกลวงได้ประมาณ 3-5%โดยให้ผู้ติดเชื้อเข้าข่ายเซ็นใบยินยอมการรักษาและแยกออกจากผู้ป่วยยืนยันรายอื่นก่อน หากเป็นฮอสพิเทลให้นอนแยกห้องละ 1 คน จนกว่าผลRT-PCR เป็นบวกจึงให้นอน 2 คน ขณะนี้ได้แจ้งเวียนแนวปฏิบัติไปยังโรงพยาบาลรัฐทั่วประเทศแล้ว ส่วนภาคเอกชน กรมสนับสนุนบริการสุขภาพ จะได้ประสานให้มีการดําเนินงานไปในทิศทางเดียวกัน
นพ.สมศักดิ์กล่าวต่อว่า สําหรับสถานที่ตรวจหาเชื้อด้วยATKได้แก่ 1. โรงพยาบาล หากผลเป็นบวก โรงพยาบาลรับรักษา 2. การตรวจเชิงรุกในชุมชน สปสช.จะขึ้นทะเบียนผู้ป่วยไว้ และจับคู่กับคลินิกชุมชนอบอุ่น โรงพยาบาล/ ศูนย์บริการสาธารณสุข กทม. เพื่อที่จะทําHome Isolation หรือ Community Isolation ขณะนี้มี 5,000-6,000 เตียง และมีภาคเอกชนเข้ามาร่วม 3.การตรวจด้วยตนเอง ด้วยชุดตรวจATKที่ผ่านการรับรองจากกรมวิทยาศาสตร์การแพทย์ และขึ้นทะเบียนจาก อย. เมื่อผลเป็นบวก ให้ถ่ายรูปผลการตรวจ และโทรสายด่วน 1330 สปสช. ซึ่งขณะนี้เพิ่มเป็น 3,000 คู่สาย หรือสแกนQR code เพิ่มเพื่อนในไลน์ออฟฟิสเชียล @nhso ลงทะเบียน บันทึกอาการ เพื่อจับคู่กับสถานพยาบาลในการดูแล และตอบกลับโดยเร็วที่สุดโดย หรือผ่านเว็บไซต์http://crmsup.nsho.go.thสําหรับพื้นที่ 50 เขต กทม. มีเบอร์โทรศัพท์ประจําสํานักงานเขต เขตละ 20 คู่สาย บริการประชาชนเกี่ยวกับโควิด 19 ตลอด 24 ชั่วโมง กรณีเหตุฉุกเฉินเร่งด่วน อาการวิกฤตให้โทรสายด่วน 1669
********************************** 6 สิงหาคม 2564
รัฐบาลไทย-ข่าวทำเนียบรัฐบาล-"รมช.สาธิต" เสนอ 4 มาตรการลดจำนวนผู้ป่วยโควิด 19 เพิ่มจำนวนเตียงรักษา
วันศุกร์ที่ 25 มิถุนายน 2564
"รมช.สาธิต" เสนอ 4 มาตรการลดจํานวนผู้ป่วยโควิด 19 เพิ่มจํานวนเตียงรักษา
รัฐมนตรีช่วยว่าการกระทรวงสาธารณสุข เสนอ 4 มาตรการช่วยลดจํานวนผู้ป่วยโควิด 19 เพิ่มจํานวนเตียงรักษา เล็งนําแพทย์ประจําบ้านใช้ทุนช่วยปฏิบัติหน้าที่ไอซียูสนามที่จะเปิดเพิ่มใน 7 วัน ส่วนมาตรการ Home Isolation ให้ผู้ป่วยโควิดสีเขียวรักษาที่บ้าน
รัฐมนตรีช่วยว่าการกระทรวงสาธารณสุข เสนอ 4 มาตรการช่วยลดจํานวนผู้ป่วยโควิด 19 เพิ่มจํานวนเตียงรักษา เล็งนําแพทย์ประจําบ้านใช้ทุนช่วยปฏิบัติหน้าที่ไอซียูสนามที่จะเปิดเพิ่มใน 7 วัน ส่วนมาตรการHome Isolation ให้ผู้ป่วยโควิดสีเขียวรักษาที่บ้าน ขึ้นอยู่กับการตัดสินใจของ ศบค.กทม. กระทรวงสาธารณสุข พร้อมมีมาตรการติดตามอาการไว้แล้ว
วันนี้ (25 มิถุนายน 2564) ที่โรงพยาบาลราชวิถี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ และนายแพทย์สมเกียรติ ลลิตวงศา ผู้อํานวยการโรงพยาบาลราชวิถี ลงพื้นที่ตรวจเยี่ยมการบริหารจัดการผู้ป่วยฉุกเฉินในสถานการณ์โควิด 19 และให้กําลังใจผู้ป่วยและบุคลากรทางการแพทย์โรงพยาบาลราชวิถีที่ทํางานหนักอย่างต่อเนื่อง
ดร.สาธิตกล่าวว่า โรงพยาบาลราชวิถีดูแลผู้ป่วยอย่างเต็มที่ ทั้งผู้ป่วยโควิด 19 ผู้ป่วยทั่วไป และผู้ป่วยฉุกเฉิน เนื่องจากสถานการณ์วันนี้มีผู้ป่วยโควิด 19 จํานวนมาก บุคลากรมีความอ่อนล้า และเริ่มมีผู้ป่วยโควิดรอเตียง พร้อมเสนอการลดจํานวนผู้ป่วยโควิด 19 ใน 4 มาตรการควบคู่กัน คือ 1.รัฐบาลต้องสื่อสารกับประชาชน ต้องช่วยกันเข้มควบคุมป้องกันโรค 2.กลับมาใช้มาตรการเข้มข้นเพื่อควบคุมสถานการณ์ โดยเฉพาะการป้องกันการเคลื่อนย้ายแรงงานต่างด้าว 3.เร่งฉีดวัคซีนใน 2 กลุ่มเสี่ยง คือ ผู้สูงอายุ 60 ปีขึ้นไป และ 7 กลุ่มโรคเรื้อรัง โดยเฉพาะพื้นที่ กทม.ที่มีการระบาดมาก ซึ่งมีการลงทะเบียนฉีดในเดือนกรกฎาคมประมาณ 5 แสนคน ให้ครบโดยเร็วที่สุดตามศักยภาพ รวมถึงใช้ยุทธศาสตร์ขนมครก ควบคุมโรคในจุดคลัสเตอร์และชุมชนโดยรอบ และ4.เปิดเตียงไอซียูสนามเพิ่มเติม ซึ่งจะมีการเปิดในส่วนของโรงพยาบาลเอกชนและโรงเรียนแพทย์ คือ มหาวิทยาลัยธรรมศาสตร์ โรงพยาบาลรามาธิบดี และวชิรพยาบาล ประมาณ 50 เตียง ภายใน 7 วัน
“หากดําเนินมาตรการทั้ง 4 ไปพร้อมๆ กัน อย่างน้อย 2 สัปดาห์ จะช่วยให้ผู้ป่วยเริ่มลดลง ส่งผลให้ปลายทางคือด้านการรักษาผู้ป่วย ภาระงานของแพทย์และพยาบาล ดีขึ้นตามลําดับ และจะเสนอมาตรการใหม่ คือHome Isolation ให้ผู้ป่วยโควิดสีเขียวรักษาที่บ้าน ซึ่งกระทรวงสาธารณสุขวางระบบการติดตามอาการไว้แล้ว ขึ้นอยู่กับการพิจารณาตัดสินของ ศบค.กทม. ที่มีนายกรัฐมนตรีเป็นผู้อํานวยการ” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า เตียงผู้ป่วยโควิด 19 ในภาครัฐมีความตึงตัวทั้งเตียงสีแดง สีเหลือง และสีเขียว รวมถึงHospitelและโรงพยาบาลสนามภาครัฐ โดยเฉพาะเตียงไอซียูตึงตัวมากกว่าสัปดาห์ที่แล้ว ในส่วนของการเปิดไอซียูสนามเพิ่ม 50 เตียง แต่ยังไม่มีบุคลากร ได้ทําหนังสือต่อกระทรวงสาธารณสุขขอนําแพทย์ประจําบ้านที่เรียนจบจะกลับไปใช้ทุนวันที่ 1 กรกฎาคม มาช่วยปฏิบัติงานไอซียูสนามก่อน ส่วนพยาบาลไอซียูจะระดมจากจังหวัดที่ระบาดไม่มาก สําหรับปัญหาแรงงานต่างด้าวจะมีการหารือร่วมกับกระทรวงแรงงานว่า ควรต้องมีการนิรโทษกรรม รักษาแล้วให้มีการขึ้นทะเบียนให้ถูกกฎหมายระบุตัวตนได้ต่อไป
********************************** 25 มิถุนายน 2564
รัฐบาลไทย-ข่าวทำเนียบรัฐบาล-ดีอีเอส เผยเฟคนิวส์อ้างชื่อแบงก์เริ่มไร้พลัง พบมากแต่คนสนใจน้อย
วันเสาร์ที่ 26 มีนาคม 2565
ดีอีเอส เผยเฟคนิวส์อ้างชื่อแบงก์เริ่มไร้พลัง พบมากแต่คนสนใจน้อย
ดีอีเอส เผยเฟคนิวส์อ้างชื่อแบงก์เริ่มไร้พลัง พบมากแต่คนสนใจน้อย
โฆษกดีอีเอสฝ่ายการเมืองสรุปสถานการณ์ข่าวปลอมรอบสัปดาห์พบหลายเรื่องที่ต้องตรวจสอบเป็นประเด็นโครงการสินเชื่อแคมเปญเงินกู้มาตรการจูงใจจากธนาคารใหญ่หลายแห่งแต่คนสนใจน้อยจนหลุดจาก5อันดับข่าวที่ได้รับความสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์ระหว่างวันที่18-24มี.ค. 65ศูนย์ต่อต้านข่าวปลอมพบข้อความที่เข้ามาจํานวน11,653,791 ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน245ข้อความรวมเรื่องที่ต้องดําเนินการตรวจสอบ130เรื่องโดยสัดส่วนหลักอยู่ในกลุ่มนโยบายรัฐบาล/ข่าวสารทางราชการจํานวน70เรื่อง
ทั้งนี้พบว่ายังคงมีการแชร์ข่าวธนาคารหลายแห่งเปิดโครงการสินเชื่อหรือแคมเปญเงินกู้ดอกเบี้ยต่ําผ่อนยาวรวมถึงแจกเงินเนื่องในวาระพิเศษในจํานวนนี้มีทั้งข่าวจริงข่าวบิดเบือนและข่าวปลอมอย่างไรก็ตามมีข้อสังเกตว่าข่าวในกลุ่มนี้เริ่มเป็นที่สนใจน้อยลงและในสัปดาห์ล่าสุดนี้หลุดอันดับท็อป5ของข่าวที่มีผู้สนใจมากสุด
โดยข่าวปลอมที่ได้รับความสนใจมากสุด5อันดับแรกในช่วงวันที่18-24มี.ค.นี้ประกอบด้วยอันดับ1รพ.พุทธชินราชพิษณุโลกให้พระสงฆ์เข้าแถวเสมอโยมชาย-หญิงเพราะมีเรื่องศาสนามาเกี่ยวข้องอันดับ2เติมน้ํามันพืชแทนน้ํามันดีเซลช่วยให้รถยนต์ประหยัดน้ํามันมากขึ้นอันดับ3ลอตเตอรี่สัญลักษณ์ผีน้อยและกบไชโยมีโอกาสถูกรางวัลสูงกว่าแบบอื่นอันดับ4มีติ่งเนื้อขึ้นบริเวณคอแขนข้อมือเสี่ยงป่วยเป็นโรคอ้วนโรคเบาหวานโรคหัวใจและไขมันในเลือดสูงและอันดับ5กินเม็ดชานมไข่มุกทําให้เป็นโรคมะเร็ง
“จากการมอนิเตอร์และตรวจสอบเบาะแสข่าวปลอมอย่างต่อเนื่องเห็นแนวโน้มที่ดีในการตระหนักรู้เท่าทันข่าวปลอมและยังต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-PM calls on Phuket residents to take pride with “Phuket Sandbox”
วันพฤหัสบดีที่ 1 กรกฎาคม 2564
PM calls on Phuket residents to take pride with “Phuket Sandbox”
PM calls on Phuket residents to take pride with “Phuket Sandbox”
July 1, 2021, at 12.45 hrs, at the Royal City Phuket Hotel, Phuket, following the meeting to hand down the policies and follow up on the Phuket Sandbox scheme, Prime Minister and Defense Minister Gen. Prayut Chan-o-cha disclosed about his field visit to Phuket that the preparedness of all concerned sectors, be it, public and business sectors, civil society, local administrations, and Tourism Authority of Thailand, as well as their close collaboration with CCSA and Ministry of Public Health has been satisfying and impressed him a great deal. With the incoming 11 flights and more in the next 14 days, the success of Phuket Sandbox would be a model for other tourist spots and areas to be reopened in the future.
Although strict screening measures for commuting in and out of Phuket, both by land, waterway, and by air, may discomfort the life of local people, he urged them to be proud and join forces in realizing this mission for the nation’s sake, and for the country to achieve the goal of complete reopening in 120 days. Moral support has been now sent to Phuket from Thai people across the country. All residents of the province are called on to strictly comply with the measures and not to sneak in or out of the province illegally.
According to the Prime Minister, 90% of Phuket businesses rely almost exclusively on tourism and services. If the Phuket Sandbox scheme becomes successful, provincial economy, both tourism and services, production and agricultural sectors, will be recovered. Nevertheless, safety of the people and tourists is also very important, and, thus, disease control measures must be strictly implemented. These measures will later be eased to accommodate normal activities and business operations, though at the risk everyone must be aware of.
The Prime Minister also stressed that the Government would not “leave anyone behind”, and strives to address the COVID-19 situation in parallel with economic rehabilitation, as well as to solve problems of all sectors. He called on everyone to provide moral support to doctors and medical personnel who have been sacrificing to protect the lives of all the Thai people.
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนเลียบชายฝั่งทะเลภาคใต้ สาย ชพ.4012 จังหวัดชุมพร เสร็จสมบูรณ์ มุ่งส่งเสริมเศรษฐกิจการท่องเที่ยวอย่างยั่งยืน
วันอังคารที่ 27 กรกฎาคม 2564
กรมทางหลวงชนบท สร้างถนนเลียบชายฝั่งทะเลภาคใต้ สาย ชพ.4012 จังหวัดชุมพร เสร็จสมบูรณ์ มุ่งส่งเสริมเศรษฐกิจการท่องเที่ยวอย่างยั่งยืน
กรมทางหลวงชนบท (ทช.) กระทรวงคมนาคม ดําเนินการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4012 แยกทางหลวงแผ่นดินหมายเลข 4198 - เทศบาลปากน้ําหลังสวน อําเภอทุ่งตะโก และอําเภอหลังสวน จังหวัดชุมพร ระยะทาง 23.589 กิโลเมตร เสร็จสมบูรณ์
นายปฐม เฉลยวาเรศ อธิบดีกรมทางหลวงชนบท เปิดเผยว่า ทช. ได้ดําเนินการตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่ 5 จังหวัด ประกอบด้วย จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดําเนินการพัฒนาโครงสร้างพื้นฐานด้านการท่องเที่ยวสู่ระดับสากล พัฒนาโครงข่ายถนนให้มีความต่อเนื่อง ส่งเสริมเศรษฐกิจการท่องเที่ยว ยกระดับคุณภาพชีวิตให้ประชาชน และนักท่องเที่ยวสามารถเดินทางได้อย่างสะดวกรวดเร็วปลอดภัย
ปัจจุบัน ทช.ได้ดําเนินการก่อสร้างถนนทางหลวงชนบทสาย ชพ.4012 แยกทางหลวงแผ่นดินหมายเลข 4198 - เทศบาลปากน้ําหลังสวน อําเภอทุ่งตะโกและอําเภอหลังสวน จังหวัดชุมพร ระยะทาง 23.589 กิโลเมตร แล้วเสร็จสมบูรณ์ โดยมีจุดเริ่มต้นโครงการก่อสร้าง กม. ที่ 0+000 ณ หาดอรุโณทัย ตําบลปากตะโก อําเภอทุ่งตะโก จังหวัดชุมพร และจุดสิ้นสุดโครงการ กม. ที่ 23+589 บริเวณตลาดเทศบาลปากน้ําหลังสวน อําเภอหลังสวน จังหวัดชุมพร โดยก่อสร้างเป็นผิวจราจรแบบแอสฟัลต์คอนกรีต กว้าง 7 เมตร ไหล่ทางกว้าง 1 - 2.5 เมตร พร้อมก่อสร้างสะพานคอนกรีตเสริมเหล็ก 1 แห่ง จุดพักรถขนาดเล็ก 1 แห่ง ทางเท้าและเครื่องหมายจราจรเพื่อความปลอดภัยอีกด้วย
นอกจากนี้ โครงการก่อสร้างถนนเลียบชายฝั่งทะเลด้านตะวันตกของอ่าวไทย ในพื้นที่จังหวัดชุมพร ยังมีโครงการที่อยู่ระหว่างก่อสร้างอีก จํานวน 2 โครงการ ได้แก่
- ถนนทางหลวงชนบทสาย ชพ.4011 แยกทางหลวงแผ่นดินหมายเลข 4003 (กม. ที่ 14+350) - บ้านท้องเกร็ง อําเภอสวี และอําเภอทุ่งตะโก จังหวัดชุมพร ระยะทาง 9.085 กิโลเมตร ปัจจุบันมีความก้าวหน้าไปแล้วกว่าร้อยละ 70 คาดว่าจะก่อสร้างแล้วเสร็จประมาณปลายปี 2564
- ถนนทางหลวงชนบทสาย ชพ.4019 แยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อําเภอหลังสวน และอําเภอละแม จังหวัดชุมพร ระยะทาง 19.891 กิโลเมตร ปัจจุบันมีความก้าวหน้าไปแล้วกว่าร้อยละ 39 คาดว่าจะก่อสร้างแล้วเสร็จประมาณกลางปี 2565
รัฐบาลไทย-ข่าวทำเนียบรัฐบาล-ดีอีเอสเตือนประชาชนอย่าหลงเชื่อข่าวปลอมไปรษณีย์ไทย ใช้เบอร์ 0833377992 และ 0684101248 แจ้งลูกค้าว่าพัสดุมีปัญหา ชี้เบอร์ดังกล่าวเป็นมิจฉาชีพ เพื่อจะหลอกลูกค้า
วันเสาร์ที่ 26 กุมภาพันธ์ 2565
ดีอีเอสเตือนประชาชนอย่าหลงเชื่อข่าวปลอมไปรษณีย์ไทย ใช้เบอร์ 0833377992 และ 0684101248 แจ้งลูกค้าว่าพัสดุมีปัญหา ชี้เบอร์ดังกล่าวเป็นมิจฉาชีพ เพื่อจะหลอกลูกค้า
ดีอีเอสเตือนประชาชนอย่าหลงเชื่อข่าวปลอมไปรษณีย์ไทย ใช้เบอร์ 0833377992 และ 0684101248 แจ้งลูกค้าว่าพัสดุมีปัญหา ชี้เบอร์ดังกล่าวเป็นมิจฉาชีพ เพื่อจะหลอกลูกค้า
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการส่งต่อข้อความเกี่ยวกับประเด็นไปรษณีย์ไทยใช้เบอร์0833377992และ0684101248แจ้งลูกค้าว่าพัสดุมีปัญหาทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางบริษัทไปรษณีย์ไทยจํากัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
จากกรณีการแชร์ข้อมูลบนสื่อออนไลน์ที่ระบุว่าไปรษณีย์ไทยใช้เบอร์0833377992และ0684101248แจ้งลูกค้าว่าพัสดุมีปัญหาทางบริษัทไปรษณีย์ไทยจํากัดกระทรวงดิจิทัลเพื่อเศรษฐกิจและสังคมได้ชี้แจงถึงประเด็นนี้ว่าเบอร์ดังกล่าวเป็นมิจฉาชีพเพื่อจะหลอกลูกค้าว่าพัสดุมีปัญหาทางไปรษณีย์ไทยไม่มีนโยบายโทรติดต่อลูกค้าเพื่อแจ้งว่าพัสดุมีปัญหาตามที่กล่าวอ้าง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและอย่าให้ข้อมูลส่วนบุคคลหรือหลงเชื่อโอนเงินเป็นอันขาดโดยหากประชาชนต้องการสอบถามข้อมูลหรือติดตามสถานะพัสดุและรับข้อมูลข่าวสารจากบริษัทไปรษณีย์ไทยสามารถติดตามได้ที่เว็บไซต์www.thailandpost.co.thหรือโทร. 0 2831 3600
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
รัฐบาลไทย-ข่าวทำเนียบรัฐบาล-รมว.ยุติธรรม ขอบคุณศาลสุโขทัยขยายเวลาให้แม่เฒ่าย้ายบ้านอีก 1 เดือน เผย 25 มิ.ย.เตรียมลงพื้นที่ช่วยไกล่เกลี่ย
วันศุกร์ที่ 18 มิถุนายน 2564
รมว.ยุติธรรม ขอบคุณศาลสุโขทัยขยายเวลาให้แม่เฒ่าย้ายบ้านอีก 1 เดือน เผย 25 มิ.ย.เตรียมลงพื้นที่ช่วยไกล่เกลี่ย
นายสมศักดิ์ เทพสุทิน รัฐมนตรีว่าการกระทรวงยุติธรรม เผย 25 มิ.ย.เตรียมลงพื้นที่ช่วยไกล่เกลี่ย กําชับยุติธรรมทุกจังหวัดเอาใจใส่เร่งประชาสัมพันธ์ช่องทางช่วยเหลือชาวบ้านให้ทุกคนเข้าถึง ยกระดับภาพลักษณ์ หวังให้ทุกกรมบูรณาการทํางานร่วมกัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี 4 แม่เฒ่าชาวสุโขทัยถูกยึดบ้านและที่ดินที่เป็นที่อยู่อาศัยออกขายทอดตลาด และได้ยื่นคําร่องต่อศาลจังหวัดสุโขทัยขอขยายเวลาในการออกจากบ้านว่า ล่าสุดศาลได้อนุมัติคําร้องให้ขยายเวลาการออกจากบ้านไปอีก 1 เดือน ซึ่งตนต้องขอขอบคุณความเมตตาจากศาล โดยจากนี้เราต้องเร่งเจรจาไกล่เกลี่ยช่วยเหลือให้จบ โดยในวันที่ 25 มิ.ย. ตนพร้อมด้วย ส.ส.สุโขทัย และหน่วยงานที่เกี่ยวข้องจะลงพื้นที่ไปช่วยเจรจาไกล่เกลี่ย ซึ่งตนมีใบอนุญาตการไกล่เกลี่ยเพราะได้ฝึกอบรมจนจบหลักสูตรของกรมคุ้มครองสิทธิและเสรีภาพ จะนําความรู้ตรงนี้ไปช่วยเหลือ ซึ่งจากกรณีนี้ตนได้กําชับในที่ประชุมผู้บริหารกระทรวงยุติธรรม อยากขอให้การทํางานในพื้นที่ของราชการในกระทรวงให้ใส่ใจประชาชนมากขึ้นหลายๆเท่า ในแต่ละจังหวัดหน่วยงานในกระทรวงยุติธรรมควรประชุมร่วมกัน เพื่อให้รู้ถึงบทบาทและหน้าที่ในกระทรวงยุติธรรม ว่าเราสามารถช่วยเหลือประชาชนอย่างไรได้บ้าง และเร่งประชาสัมพันธ์ให้ชาวบ้านได้รู้ เพื่อสร้างภาพลักษณ์ใหม่ให้กับกระทรวงยุติธรรม ว่าไม่ใช่กระทรวงที่คนเข้าไม่ถึงเพราะเป็นเรื่องที่เกี่ยวกับกฎหมาย แต่จะต้องเป็นกระทรวงที่ทํางานเชิงรุกเข้าถึงประชาชน เพราะปกติชาวบ้านจะไม่ค่อยรู้และเข้าไม่ถึงว่ากระทรวงยุติธรรมทําอะไรบ้าง
นายสมศักดิ์ กล่าวอีกว่า ฝากถึงสํานักงานยุติธรรมทุกจังหวัด เรามีกองทุนยุติธรรม เพื่อใช้ในการช่วยเหลือประชาชน ดังนั้นเราต้องเร่งให้ทุกคนเข้าถึงได้ เราต้องทํางานเชิงรุกให้ประชาชนเข้าถึงสิทธิที่ควรจะได้ สมัยก่อนการบริหารราชการ เมื่อรัฐส่งคนไปตามหัวเมืองเพื่อบริหารงาน หากไม่มีความรับผิดชอบขวนขวาย ส่วนกลางก็จะเหนื่อย ดังนั้นขอให้ทุกคนเอาใจใส่ให้มากๆ เร่งแก้ไขปัญหาให้ชาวบ้าน ตนอยากให้ทุกจังหวัด โดยเฉพาะระดับหัวหน้า รู้ถึงโครงสร้างและบทบาทหน้าที่ของกระทรวงยุติธรรม ไม่ใช่รู้แต่เพียงงานของหน่วยตัวเองเท่านั้น อยากให้คิดถึงงานภาพรวมของกระทรวงบ้าง และทํางานบูรณาการร่วมกันในการให้ความช่วยเหลือประชาชน
รัฐบาลไทย-ข่าวทำเนียบรัฐบาล-ถ้อยแถลงของนายกรัฐมนตรี สำหรับการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ (United Nations Environment Programme @50: UNEP@50)
วันพฤหัสบดีที่ 3 มีนาคม 2565
ถ้อยแถลงของนายกรัฐมนตรี สําหรับการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ  (United Nations Environment Programme @50: UNEP@50)
วันที่ 3 มีนาคม 2565
ท่านประธานาธิบดี และท่านผู้มีเกียรติทุกท่าน
ผมรู้สึกเป็นเกียรติที่ได้ร่วมกล่าวถ้อยแถลงในการประชุมสมัยพิเศษ เนื่องในวาระครบรอบ
50 ปี ของโครงการสิ่งแวดล้อมแห่งสหประชาชาติ หรือ UNEP ในครั้งนี้
ในช่วง 50 ปีที่ผ่านมา เป็นที่ประจักษ์ว่า ปัญหาสิ่งแวดล้อมต่าง ๆ รวมทั้งวิกฤตโควิด-19 ที่เราเผชิญอยู่ทุกวันนี้ เป็นผลมาจากการพัฒนาที่ไม่สมดุล การคุกคามธรรมชาติ โดยไม่ได้คํานึงว่ามนุษย์ต้องพึ่งพิงธรรมชาติ ดังนั้น UNEP ควรยกระดับบทบาทในการแก้ไขปัญหาสิ่งแวดล้อม โดยผสานการทํางานร่วมกันกับสํานักเลขาธิการของ MEAs ผ่านสํานักงานในภูมิภาคต่าง ๆ ทั่วโลก ซึ่งเป็นจุดแข็งสําคัญที่ช่วยเสริมกลไกอื่น ๆ ในการสนับสนุนการบรรลุเป้าหมายด้านสิ่งแวดล้อมในภาพรวม ด้วยเหตุนี้ ผมจึงยินดีที่ไทยได้รับความไว้วางใจให้เป็นที่ตั้งของสํานักงานภูมิภาคของ UNEP ในเอเชียและแปซิฟิกมายาวนานเกือบ 50 ปี ผมขอย้ําว่าไทยพร้อมจะสนับสนุนการดําเนินงานของ UNEP อย่างแข็งขันสืบต่อไป
ในระดับประเทศ ไทยได้บังคับใช้กฎหมายและนโยบายด้านสิ่งแวดล้อมอย่างเข้มข้น โดยใช้ข้อมูลทางด้านวิทยาศาสตร์และความรู้พื้นบ้านไทยจากปราชญ์ชาวบ้านอย่างผสมผสาน นอกจากนี้ เราได้พัฒนากฎหมายด้านสิ่งแวดล้อมอย่างต่อเนื่อง ตั้งแต่การประกาศใช้กฎหมายสิ่งแวดล้อมแห่งชาติฉบับแรก เมื่อปี 2518 ซึ่งนับเป็นเวลาเพียง 3 ปี หลังจากการประชุมสตอกโฮล์ม เมื่อปี 2515 และขณะนี้ เราอยู่ระหว่างการพัฒนากฎหมายต่าง ๆ ที่เกี่ยวข้องอีกหลายฉบับ
ผมเห็นว่า ประเด็นสิ่งแวดล้อมเป็นโอกาสที่พวกเราจะร่วมมือกันอย่างสร้างสรรค์ โดยไม่ควรเป็นอุปสรรคต่อกัน โดยเฉพาะด้านการค้า ผมจึงหวังว่า UNEP จะช่วยสนับสนุนพวกเราในการแสวงหาแนวทางและนวัตกรรมใหม่ ๆ ที่จะส่งเสริมผลประโยชน์ร่วมกันในการแก้ไขปัญหาสิ่งแวดล้อม โดยคํานึงถึงศักยภาพของแต่ละประเทศที่แตกต่างกัน
ในฐานะเจ้าภาพการประชุมเอเปคปีนี้ ไทยจะส่งเสริมโมเดลเศรษฐกิจ BCG ซึ่งเป็นวาระแห่งชาติ เพื่อเป็นแนวทางสําหรับการฟื้นฟูภายหลังสถานการณ์โควิด-19 โดยเน้นการสร้างความสมดุลของสรรพสิ่ง ควบคู่กับการใช้นวัตกรรมเพิ่มคุณค่า เพื่อนําไปสู่การพัฒนาเศรษฐกิจที่เป็นมิตรกับสิ่งแวดล้อม
สุดท้ายนี้ ผมหวังว่า พวกเราจะได้ร่วมกันแบ่งปันความคิดเกี่ยวกับทิศทางการดําเนินการของ UNEPในอนาคตและฝ่าฟันมหันตภัยสิ่งแวดล้อมโลกไปด้วยกัน โดยไม่ทิ้งใครไว้ข้างหลังเพื่อส่งต่อโลกที่สวยงามให้กับเยาวชนรุ่นหลังของเราต่อไป
รัฐบาลไทย-ข่าวทำเนียบรัฐบาล-ครม.รับทราบรายงานคืบหน้าการแก้ไขปัญหาบริษัท การบินไทย จำกัด (มหาชน)
วันอังคารที่ 1 มีนาคม 2565
ครม.รับทราบรายงานคืบหน้าการแก้ไขปัญหาบริษัท การบินไทย จํากัด  (มหาชน)
ครม.รับทราบรายงานคืบหน้าการแก้ไขปัญหาบริษัท การบินไทย จํากัด  (มหาชน)
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.รับทราบรายงานความคืบหน้าการดําเนินงานของคณะกรรมการติดตามการดําเนินการแก้ไขปัญหาบริษัท การบินไทย จํากัด (มหาชน) ซึ่งได้การดําเนินการตามแผนฟื้นฟูกิจการ อาทิ
1. ปรับฝูงบิน โดยลดจํานวนเครื่องบินเก่าที่ไม่มีประสิทธิภาพหรือไม่คุ้มทุนจากจํานวน 116 ลํา เหลือจํานวน 58 ลํา
2. ปรับโครงสร้างธุรกิจของบริษัท โดยปรับลดค่าใช้จ่ายบุคลากรจํานวน 23,100 ล้านบาทต่อปี เมื่อเทียบกับปี 2562 รวมทั้งปรับกระบวนการทํางาน ปรับลดค่าเช่า/เช่าซื้ออากาศยาน ลดแบบเครื่องบินจาก 8 ประเภท เหลือ 4 ประเภท และการปรับปรุงข้อบังคับการทํางาน
3. ปรับโครงสร้างและลดขนาดองค์กร โดยลดขนาดองค์กรตั้งแต่ระดับผู้บริหารจนถึงระดับพนักงานเหลือ 15,200 คน จากเดิมในปี 2562 มีพนักงาน 29,500 คน ทําให้ค่าใช้จ่ายในเดือนสิงหาคม 2564 มีเหลือเพียง 750 ล้านบาท จากเดิมที่มีค่าใช้จ่ายต่อเดือนประมาณ 2,675 ล้านบาท ปัจจุบันอยู่ระหว่างการปรับลดจํานวนพนักงานเพิ่มเติมเพื่อให้เป็นไปตามเป้าหมาย
4. การดําเนินโครงการริเริ่มปฏิรูปธุรกิจ โดยเฉพาะโครงการลดค่าใช้จ่ายและโครงการเพิ่มรายได้ ซึ่งภายในปี 2565 บริษัท การบินไทย จํากัด ได้กําหนดเป้าหมายลดค่าใช้จ่ายจํานวน 53,000 ล้านบาทต่อปี
5. การหารายได้จากช่องทางอื่น โดยการขนส่งและจําหน่ายสินค้าและอาหารอื่นที่นอกเหนือจากการจําหน่ายอาหารบนอากาศยาน
6. วางแผนเครือข่ายเส้นทางบินสู่เมืองสําคัญในแต่ละภูมิภาค โดยอาศัยความร่วมมือกับสายการบินพันธมิตรเชื่อมต่อเที่ยวบินและเมืองรองในภูมิภาคนั้น ๆ รวมถึงทวีปอเมริกา เพื่อขยายโอกาสในการหารายได้ ทั้งนี้ ในอนาคตหากสถานการณ์โรคโควิด19 ดีขึ้น อาจมีการปรับแผนการบินให้สอดคล้องและเหมาะสมต่อไป
7. การจําหน่ายทรัพย์สินรองที่ดําเนินการเสร็จแล้ว ได้แก่ การขายหุ้นบริษัทย่อย ที่ดินพร้อมสิ่งปลูกสร้างอาคารศูนย์ฝึกอบรมหลักสี่ และที่ดินและอาคารในจังหวัดเชียงใหม่ จังหวัดภูเก็ต และสํานักงานหลานหลวง ส่วนที่อยู่ระหว่างดําเนินการขาย คือ อสังหาริมทรัพย์ในประเทศและต่างประเทศและอากาศยานที่บริษัทไม่ประสงค์จะใช้งาน
8. เร่งจัดหาแหล่งเงินทุนในรูปแบบของสินเชื่อใหม่ ซึ่งต้องได้รับการสนับสนุนเพื่อนํามาใช้ในการรักษาสภาพคล่องในปีงบประมาณ 2564-2565
9. ปรับโครงสร้างหนี้ตามกรอบแผนฟื้นฟูกิจการ โดยบริษัท การบินไทย จํากัด ได้ขยายเวลาการชําระหนี้ การพักชําระหนี้และดอกเบี้ย การปรับลดหนี้ในส่วนภาระดอกเบี้ย การเจรจาปรับลดภาระผูกพันตามสัญญา และการเพิ่มทางเลือกในการชําระหนี้เช่น การใช้บัตรกํานัลแทนเงินสด
นางสาวรัชดากล่าวด้วย บริษัท การบินไทย จํากัด (มหาชน) ได้เร่งจัดหาแหล่งเงินทุนในรูปแบบของสินเชื่อใหม่วงเงิน 2.5 หมื่นล้านบาท จากสถาบันการเงิน (จากเดิมที่ประมาณการณ์วงเงินสินเชื่อไว้ 50,000 ล้านบาท) เพื่อนํามาเป็นเงินทุนสนับสนุนการฟื้นฟูกิจการในปี 2565 คาดว่าจะลงนามสัญญาสินเชื่อใหม่ได้ภายในเดือน มี.ค. 2565 นี้ รวมถึงจัดทําร่างแก้ไขแผนฟื้นฟูกิจการ โดยปรับปรุงสาระสําคัญเรื่องโครงสร้างสินเชื่อใหม่ที่ไม่ก่อภาระต่อภาครัฐในการสนับสนุน และการปรับโครงสร้างทุนซึ่งจะทําให้ส่วนของผู้ถือหุ้นกลับมาเป็นบวกได้เร็วขึ้น โดยบริษัทจะยื่นการแก้ไขแผนต่อเจ้าพนักงานพิทักษ์ทรัพย์ตามขั้นตอนของกฎหมายภายในเดือน มี.ค.นี้ เช่นเดียวกัน
รัฐบาลไทย-ข่าวทำเนียบรัฐบาล-ครม. เคาะเงินเยียวยา ม.33 ใน 13 จว. สีแดงเข้ม รอบเดือน ส.ค. แล้ว
วันพฤหัสบดีที่ 9 กันยายน 2564
ครม. เคาะเงินเยียวยา ม.33 ใน 13 จว. สีแดงเข้ม รอบเดือน ส.ค. แล้ว
....
ที่ประชุม ครม. (7 ก.ย.) อนุมัติ 16,103 ล้านบาท เยียวยานายจ้างและผู้ประกันตน ม.33 ใน 13 จังหวัดสีแดงเข้ม (กทม. นครปฐม นนทบุรี ปทุมธานี สมุทรปราการ สมุทรสาคร ฉะเชิงเทรา ชลบุรี อยุธยา นราธิวาส ปัตตานี ยะลา สงขลา) สําหรับรอบเดือน ส.ค. โดยจะเริ่มโอนภายใน ก.ย. 64
.
แบ่งเป็น 1) ช่วยเหลือนายจ้าง 194,660 ราย โดยจ่ายให้ 3,000 บาท/จํานวนลูกจ้างไม่เกิน 200 คน และ 2) ช่วยเหลือผู้ประกันตน ม.33 สัญชาติไทย 3,538,530 คน โดยจะจ่ายให้ 2,500 บาท/คน/เดือน
.
นอกจากนี้ ครม. ยังได้ขยายกรอบวงเงินเยียวยานายจ้างและผู้ประกันตน ม.33 เพิ่มอีก 862.2 ล้านบาท จากการปรับปรุงจํานวนนายจ้างและผู้ประกันตนใน 29 จังหวัดสีแดงเข้ม ที่ได้มาขึ้นทะเบียนประกันสังคมรายใหม่ภายในวันที่ 24 ส.ค. ที่ผ่านมา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลแนะ “หญิงหน่อย” เลิกหยิบเพียงบางช่วงบางตอนมาวิพากษ์วิจารณ์เพื่อเรียกคะแนนนิยมให้ตัวเองได้แล้ว อัดฟังไม่ได้ศัพท์ จับไปกระเดียด ไม่ใช่คุณสมบัติของคนที่เสนอตัวเป็นว่าที่นายก
วันพฤหัสบดีที่ 26 พฤษภาคม 2565
โฆษกรัฐบาลแนะ “หญิงหน่อย” เลิกหยิบเพียงบางช่วงบางตอนมาวิพากษ์วิจารณ์เพื่อเรียกคะแนนนิยมให้ตัวเองได้แล้ว อัดฟังไม่ได้ศัพท์ จับไปกระเดียด ไม่ใช่คุณสมบัติของคนที่เสนอตัวเป็นว่าที่นายก
โฆษกรัฐบาลแนะ “หญิงหน่อย” เลิกหยิบเพียงบางช่วงบางตอนมาวิพากษ์วิจารณ์เพื่อเรียกคะแนนนิยมให้ตัวเองได้แล้ว อัดฟังไม่ได้ศัพท์ จับไปกระเดียด ไม่ใช่คุณสมบัติของคนที่เสนอตัวเป็นว่าที่นายกฯ
วันนี้ (26 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า อยากให้ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ลองออกจากบ้านโดยไม่มีรถนํา เติมน้ํามันรถเอง อย่าเติมของหลวง จะได้รู้ว่าการที่รถติดมันดีหรือไม่ว่า คุณหญิงสุดารัตน์วางตัวเองไว้ว่าอยากเป็นนายกรัฐมนตรี แต่คนที่จะเป็นถึงระดับว่าที่นายกรัฐมนตรีนั้น สามารถคิดได้เพียงแค่นี้หรือ เพราะสิ่งที่คุณหญิงสุดารัตน์พูดนั้นแสดงให้เห็นอย่างชัดเจนว่าท่านฟังไม่ได้ศัพท์ จับไปกระเดียด แล้วก็รีบออกมาตอดนิดตอดหน่อย เสียดสีรัฐบาลรายวัน ซึ่งไม่ใช่คุณสมบัติของว่าที่นายกรัฐมนตรีที่ดี และไม่แปลกใจเลย ที่นายกรัฐมนตรีหญิงคนแรกของไทยไม่ได้ชื่อคุณหญิงสุดารัตน์ เพราะความคิดของท่านคิดได้เพียงเท่านี้
“อยากให้คุณหญิงสุดารัตน์ฟังอะไร หรืออ่านอะไรก็ฟังหรืออ่านให้จบเสียก่อน และควรเลิกนิสัยหยิบเพียงบางช่วงบางตอนมาวิพากษ์วิจารณ์เพื่อเรียกคะแนนนิยมให้กับตัวเองได้แล้ว การเลือกตั้งผู้ว่าฯ กทม. และ ส.ก.ที่ผ่านมาไม่ได้ให้บทเรียนกับพรรคไทยสร้างไทยบ้างเลยหรือ วันนี้คนไทยอยู่บนโลกแห่งความเป็นจริง ไม่ได้อยู่บนโลกมายาคติ การสร้างภาพไม่ได้ทําให้ประชาชนรู้สึกดีอีกต่อไปแล้ว ความจริงใจอย่างที่ท่านนายกฯ ทํามาตลอดต่างหาก ที่จะยืนยาว มั่นคง และยั่งยืน” นายธนกร กล่าว
รัฐบาลไทย-ข่าวทำเนียบรัฐบาล-กรมการขนส่งทางบก ประกาศเชิญชวนเอกชนร่วมลงทุนโครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย
วันจันทร์ที่ 4 ตุลาคม 2564
กรมการขนส่งทางบก ประกาศเชิญชวนเอกชนร่วมลงทุนโครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ได้ประกาศเชิญชวนภาคเอกชนที่สนใจเข้าร่วมลงทุนโครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ตามขั้นตอนของพระราชบัญญัติการร่วมลงทุนระหว่างรัฐและเอกชน พ.ศ. 2562 วงเงินโครงการรวมกว่า 2,864 ล้านบาท โดยให้เอกชนร่วมลงทุนในรูปแบบ PPP Net Cost ภาครัฐเป็นผู้ลงทุนค่าที่ดิน และค่าก่อสร้างโครงสร้างพื้นฐาน ขณะที่เอกชนเป็นผู้ลงทุนค่าอุปกรณ์ขนถ่ายสินค้า อุปกรณ์สํานักงานและส่วนประกอบ งานระบบที่เกี่ยวข้องกับการบริหารด้านการขนส่งสินค้าและโลจิสติกส์ และเป็นผู้รับผิดชอบในส่วนของการดําเนินงานและบํารุงรักษา (Operation and Maintenance : O&M) ทั้งหมด รวมทั้งผู้รับความเสี่ยงทางด้านรายได้และจ่ายค่าสัมปทานให้ภาครัฐตลอดระยะเวลา 15 ปี นับจากปีเปิดให้บริการ
อธิบดีกรมการขนส่งทางบก กล่าวเพิ่มเติมว่า โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย จัดเป็นหนึ่งในโครงการตามแผนพัฒนาสถานีขนส่งสินค้า (Truck Terminal) ของ ขบ. ตั้งอยู่ที่ตําบลเวียง อําเภอเชียงของ จังหวัดเชียงราย ประชิดด่านพรมแดนเชียงของ และสะพานมิตรภาพไทย - ลาว แห่งที่ 4 (เชียงของ - ห้วยทราย) บนเนื้อที่กว่า 335 ไร่ ทําหน้าที่เป็นโครงสร้างพื้นฐานด้านการขนส่งสินค้าทางถนน เป็นสถานีปรับเปลี่ยนการขนส่งระหว่างประเทศไปสู่ภายในประเทศ รองรับการขนส่งสินค้าทางถนนระหว่างประเทศบนเส้นทางสาย R3A เชื่อมต่อการขนส่งระหว่างไทย - สปป.ลาว - จีน ฝั่งตะวันตก (นครคุนหมิง มณฑลยูนนาน) รองรับการปฏิบัติงานของเจ้าหน้าที่หน่วยงาน CIQ ซึ่งจะช่วยสนับสนุนให้เป็นศูนย์ให้บริการแบบเบ็ดเสร็จ (One Stop Service) สามารถดําเนินพิธีการที่เกี่ยวกับการนําเข้าและส่งออกได้ในจุดเดียว และยังรองรับการเปลี่ยนรูปแบบการขนส่งสินค้า (Modal Shift) ระหว่างทางถนนกับทางราง ผ่านแนวการพัฒนาโครงการรถไฟทางคู่ สายเด่นชัย - เชียงราย - เชียงของ ของการรถไฟแห่งประเทศไทย ซึ่งจะมีการก่อสร้างแนวรางเข้ามายังพื้นที่โครงการอีกด้วย นอกจากนี้ โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย จะช่วยกระตุ้นเศรษฐกิจของจังหวัดเชียงรายและพื้นที่ใกล้เคียงเป็นศูนย์กลางทางด้านโลจิสติกส์ของภาคเหนือ (Northern Logistics Hub) ช่วยลดต้นทุนการขนส่งและโลจิสติกส์ของผู้ประกอบการขนส่งสินค้า ช่วยเพิ่มขีดความสามารถในการแข่งขันของประเทศ รวมถึงสนับสนุนการพัฒนาพื้นที่เขตเศรษฐกิจพิเศษ และการเพิ่มสัดส่วนการขนส่งทางรางให้เป็นระบบการขนส่งหลักของประเทศ ตามนโยบายของรัฐบาลและกระทรวงคมนาคม โดยความรู้ความเชี่ยวชาญและประสบการณ์ของภาคเอกชน ตลอดจนการดําเนินโครงการบนพื้นฐานของความเป็นหุ้นส่วนระหว่างรัฐและเอกชน จะช่วยสนับสนุนส่งเสริมให้โครงการฯ ประสบความสําเร็จและบรรลุตามวัตถุประสงค์ของโครงการ
ทั้งนี้ ภาคเอกชนที่สนใจสามารถติดต่อขอซื้อเอกสารสําหรับการคัดเลือกเอกชน ในราคาชุดละ 50,000 บาท ได้ที่ส่วนพัสดุและแผ่นป้ายทะเบียนรถ อาคาร 6 ชั้น 4 ขบ. เขตจตุจักร กรุงเทพฯ ทุกวันทําการ ระหว่างเวลา 09.00 น. - 15.00 น. และสามารถศึกษารายละเอียดเพิ่มเติมได้จากประกาศเชิญชวน โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย โดยสามารถดาวน์โหลดได้ที่ www.dlt.go.th หากสนใจสอบถามข้อมูลเพิ่มเติมติดต่อได้ที่ สํานักการขนส่งสินค้า ขบ. โทร. 0 2271 8492 - 3 ในวันและเวลาราชการ
รัฐบาลไทย-ข่าวทำเนียบรัฐบาล-ขับเคลื่อนแผนพัฒนาการสหกรณ์ ฉบับที่ 4 (พ.ศ. 2563-2565)
วันจันทร์ที่ 28 มิถุนายน 2564
ขับเคลื่อนแผนพัฒนาการสหกรณ์ ฉบับที่ 4 (พ.ศ. 2563-2565)
รมช.มนัญญา ประชุมขับเคลื่อนแผนพัฒนาการสหกรณ์ ฉบับที่ 4 (พ.ศ. 2563-2565) ยกระดับพัฒนาศักยภาพสหกรณ์ให้เข้มแข็ง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 2/2564 โดยมี ดร.อาทิตย์ เพ็ชรรัตน์ ที่ปรึกษารัฐมนตรีช่วยฯ นายอําพันธุ์ เวฬุตันติ รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ เข้าร่วมการประชุม ณ ห้องประชุม 134-135 กระทรวงเกษตรและสหกรณ์ และผ่านระบบ Zoom Meeting โดยที่ประชุมได้ชี้แจงคู่มือการขับเคลื่อนแผนพัฒนาการสหกรณ์ ฉบับที่ 4 (พ.ศ.2563-2565) ประกอบด้วย 4 กลยุทธ์ คือ 1. ยกระดับความสามารถทางการแข่งขันในระดับภูมิภาคอาเซียน 2. เสริมสร้างความเข้มแข็งการสหกรณ์ 3. ส่งเสริม สนับสนุน การบริหารจัดการตามหลักธรรมาภิบาล กฎหมายที่ชัดเจนมีความเป็นสากล และเป็นมิตรกับสิ่งแวดล้อม และ 4. การพัฒนาขีดความสามารถสมาชิกสหกรณ์รองรับการเปลี่ยนแปลง โดยมีแนวทางการขับเคลื่อน 5 ขั้นตอน ดังนี้ 1) เสริมสร้างความรู้และพัฒนาความเข้าใจให้หน่วยงานทุกภาคส่วนร่วมขับเคลื่อนไปสู่การปฏิบัติ 2) พัฒนาองค์ความรู้ งานวิจัย เพื่อเพิ่มขีดความสามารถของหน่วยงานหลักที่ทําหน้าที่ในการส่งเสริมและพัฒนาขบวนการสหกรณ์ 3) การสร้างความเชื่อมโยงกับแผนอื่นๆ 4) การกําหนดบทบาทหน่วยงานและภาคีเครือข่าย และ 5) ติดตามประเมินผล นอกจากนี้ ที่ประชุมได้รายงานความก้าวหน้าผลการขับเคลื่อนแผนพัฒนาการสหกรณ์ ฉบับที่ 4 (พ.ศ.2563-2565) ซึ่งขณะนี้มีหน่วยงานที่มีส่วนร่วมในการขับเคลื่อน จํานวน 42 แห่ง ประกอบด้วย หน่วยงานภายใต้คณะกรรมการ คพช. 20 แห่ง หน่วยงานในสังกัดกระทรวงเกษตรและสหกรณ์ 19 แห่ง และสถาบันการศึกษา 3 แห่ง
“แผนพัฒนาการสหกรณ์ ฉบับที่ 4 มีเป้าหมาย ยกระดับสหกรณ์ให้ดีขึ้น พัฒนาประสิทธิภาพการบริหารจัดการและสามารถดําเนินธุรกิจได้เพิ่มขึ้น มีความพร้อมในการจัดตั้งศูนย์กลางทางการเงินของสหกรณ์ ยกระดับศักยภาพการผลิต การบริหาร การแปรรูปสินค้าของสหกรณ์ให้ได้รับมาตรฐานมากขึ้น สหกรณ์ปฏิบัติตามเกณฑ์การกํากับดูแลและดําเนินกิจการภายใต้กรอบกฎหมาย และมีอัตราเงินออมต่อหนี้สินในสัดส่วนที่เพิ่มขึ้น” รมช.มนัญญา กล่าว
นอกจากนี้ ที่ประชุมได้พิจารณาเห็นชอบการกําหนดหลักสูตรฝึกอบรมกรรมการสหกรณ์ให้มีคุณสมบัติตามกฎกระทรวงการดําเนินงานและการกํากับดูแลสหกรณ์ออมทรัพย์และสหกรณ์เครดิตยูเนี่ยน พ.ศ.2564 ข้อ 8 สําหรับสหกรณ์ขนาดเล็ก รวมทั้งเห็นชอบร่างคําสั่งคณะกรรมการพัฒนาการสหกรณ์แห่งชาติ 3 เรื่อง ได้แก่ 1) แต่งตั้งคณะอนุกรรมการสรรหาผู้ทรงคุณวุฒิในคณะกรรมการพัฒนาการสหกรณ์แห่งชาติ 2) แต่งตั้งคณะอนุกรรมการพัฒนาบุคลากรสหกรณ์ และ 3) แต่งตั้งคณะอนุกรรมการการลงทุน ตลอดจนเห็นชอบให้คณะอนุกรรมการศึกษากรณีการให้สิทธิ์สมาชิกสหกรณ์ถอนหุ้นคืนบางส่วน ขยายเวลาปฏิบัติงาน ไปจนถึงวันที่ 30 กันยายน 2564 อีกทั้งได้ติดตามความก้าวหน้าแนวทางการช่วยเหลือสหกรณ์ที่ได้รับอุปกรณ์การตลาดแต่ไม่สามารถบริจาคเงินคืนได้ และรายงานผลการให้ความเห็นชอบให้หน่วยงานเป็นผู้ดําเนินการจัดฝึกอบรมหลักสูตร “การเงิน การบัญชีและการบริหารสําหรับกรรมการสหกรณ์” ให้ที่ประชุมรับทราบ.
รัฐบาลไทย-ข่าวทำเนียบรัฐบาล-​Thailand-EU to expand cooperation under EU Strategy for Cooperation in the Indo-Pacific
วันจันทร์ที่ 14 กุมภาพันธ์ 2565
​Thailand-EU to expand cooperation under EU Strategy for Cooperation in the Indo-Pacific
​Thailand-EU to expand cooperation under EU Strategy for Cooperation in the Indo-Pacific
February 11, 2022, at 1330hrs, at the Ivory Room, Thai Khu Fah Building, Government House, H.E. Mr. David Daly, Ambassador of the European Union to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption f the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the EU Ambassador to Thailand. With the Ambassador’s experiences and well-rounded knowledge on the country, he expressed confidence that the Ambassador would play a significant role in further strengthening relations between Thailand and EU, and promoting tangible cooperation in new potential areas. The Prime Minister also thanked EU for certifying the Thailand Digital Health Pass ("Mor Prompt") to be used for traveling to over 60 countries/territories that are part of the EU Digital COVID Certificate System, which greatly contributes to restoration of traveling and tourism between the two sides.
The EU Ambassador expressed pleasure to be tenured in Thailand, and thanked the Thai Government for its continued support. He also commended the Thai Government’s effort in addressing various problems, and affirmed EU’s support and cooperation for utmost interest of both sides. The Ambassador congratulated Thailand’s hosting of the 2022 APEC, which would be a good start in expanding trade and investment cooperation with other regions, including EU.
The Prime Minister and the EU Ambassador also discussed key cooperation issues as follows:
Thailand is pleased with the EU Strategy for Cooperation in the Indo-Pacific, which will increase EU’s engagement in the Indo-Pacific, including Thailand and is aimed to respond to emerging dynamics that are affecting regional stability, such as sustainable development, climate change, biodiversity protection, among others.
Both parties also agreed on promoting partnership, especially under the framework of Comprehensive Partnership and Cooperation Agreement (PCA), and on expediting Thailand-EU FTA negotiation. They also came to terms on the ending of global conflicts through peace talk, and on utilizing cooperation frameworks in addressing wide-ranging global issues.
The EU Ambassador followed up on his invitation for the Prime Minister to attend ‘High-level event ‘Thailand-EU Partners in Business’ at the French Ambassador’s residence in Bangkok. The Prime Minister thanked for the invitation, and agreed to consider attending the event. He also affirmed the Government’s support and cooperation with the EU Ambassador and Delegation of the European Union to Thailand.
รัฐบาลไทย-ข่าวทำเนียบรัฐบาล-โฆษกรัฐบาลเผย พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ 1 มิ.ย. 65 มุ่งยกระดับมาตรฐานการคุ้มครองข้อมูลส่วนบุคคลของไทยทัดเทียมระดับสากล
วันพุธที่ 1 มิถุนายน 2565
โฆษกรัฐบาลเผย พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ 1 มิ.ย. 65 มุ่งยกระดับมาตรฐานการคุ้มครองข้อมูลส่วนบุคคลของไทยทัดเทียมระดับสากล
โฆษกรัฐบาลเผย พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ 1 มิ.ย. 65 มุ่งยกระดับมาตรฐานการคุ้มครองข้อมูลส่วนบุคคลของไทยทัดเทียมระดับสากล
วันที่ 1 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี เผย พ.ร.บ.คุ้มครองข้อมูลส่วนบุคคล พ.ศ. 2562 หรือ PDPA : Personal Data Protection Act B.E. 2562 (2019) ซึ่งจะมีผลบังคับใช้วันที่ 1 มิถุนายน 2565 นี้ เป็นหนึ่งในกฎหมายสําคัญด้านดิจิทัล 12 ฉบับ ที่รัฐบาลและกระทรวงดิจิทัลเพื่อเศรษฐกิจและสังคมผลักดันเพื่อให้เป็นเครื่องมือสําคัญในการส่งเสริมการแลกเปลี่ยนข้อมูล สร้างมาตรฐานการใช้ เก็บ เผยแพร่ข้อมูลส่วนบุคลของไทย ให้เป็นที่ยอมรับในระดับสากล โดยมีหลักการสําคัญในการสร้างความเชื่อมั่นให้กับประชาชน ว่าข้อมูลส่วนบุคคลจะถูกนําไปใช้อย่างเป็นธรรมโปร่งใส และได้รับการดูแลมิให้มีการนําข้อมูลไปใช้งานในทางที่ผิด กําหนดมาตรฐานการคุ้มครองข้อมูลส่วนบุคคล เพื่อให้องค์กรสามารถใช้ข้อมูลในทางที่ไม่ก่อให้เกิดเป็นการละเมิดสิทธิในข้อมูลส่วนบุคคลของเจ้าของข้อมูลมากจนเกินไป รวมถึงจะต้องรักษาความปลอดภัยในการใช้ข้อมูลอยู่เสมอ นอกจากนี้ ยังเป็นมุ่งยกระดับมาตรฐานการคุ้มครองข้อมูลส่วนบุคคลของไทยให้ทัดเทียมนานาประเทศด้วย
โฆษกรัฐมนตรีประจําสํานักนายกรัฐมนตรีย้ําว่า พ.ร.บ.คุ้มครองข้อมูลส่วนบุคคลฯจะมีบทบาทสําคัญในการคุ้มครองและให้สิทธิกับเจ้าของข้อมูลส่วนบุคคล เป็นประโยชน์ต่อประชาชน องค์กรทั้งภาครัฐ และเอกชน รวมถึงประเทศชาติ รวมถึงได้สร้างมาตรฐานใหม่ให้เกิดขึ้นกับบุคคลหรือนิติบุคคลในการเก็บข้อมูล รวบรวมข้อมูลส่วนบุคคล รวมถึงการใช้ข้อมูล หรือเพื่อการเปิดเผยข้อมูลส่วนบุคคล ที่จะต้องปฏิบัติตามกฎหมายฉบับนี้ หากผู้ใดหรือองค์กรใดไม่ปฏิบัติตามนั้น มีโทษทั้งทางแพ่ง โทษทางอาญา และโทษทางปกครอง โดยตัวอย่างการกระทําที่ผิดกฎหมาย พ.ร.บ.คุ้มครองข้อมูลส่วนบุคคล พ.ศ. 2562 ได้แก่ 1) เอาประวัติการทําความผิดคนอื่นไปโพสต์ในเฟซบุ๊กโดยที่เจ้าตัวเขาไม่ได้ยินยอม 2) เอาเรื่องราวการเจ็บป่วยของคนอื่นมาเผยแพร่ให้คนอื่นรู้ 3) ไปเอารูปคนอื่นในกูเกิ้ลแล้วมาตกแต่งรูปภาพ แล้วใส่ข้อความไม่ว่าจะชื่นชม หรือด่าทอ คนอื่นโพสต์รูปภาพ-ข้อความในเฟซบุ๊กของเขา แล้วเราหมั่นไส้เลยเข้าไปคอมเม้นต์ แล้วทําให้เขาเสียหาย ถูกดูหมิ่น ถูกเกลียดชัง 4) หัวหน้างานลงโทษออกใบเตือนลูกน้องแล้วเอาใบเตือนมาติดบอร์ด หรือส่งในไลน์กลุ่ม หรือไปโพสต์ในเฟซบุ๊ก 5) การไปแจ้งความว่าโดนคนอื่นฉ้อโกง พอได้ใบแจ้งความจากตํารวจแล้วเอาไปโพสต์ในเฟซบุ๊กเพื่อเตือนคนอื่นไม่ให้หลงกลถูกหลอกอีก เป็นต้น โดยการกระทําดังกล่าว มีโทษจําคุกไม่เกิน 6 เดือน หรือ ปรับไม่เกิน 5 แสนบาท หรือทั้งจําทั้งปรับ
“รัฐบาลและกระทรวงดีอีเอส ให้ความสําคัญ การคุ้มครองสิทธิของประชาชนในเรื่องข้อมูลส่วนบุคคล เป็นสิ่งที่ควบคู่ไปกับการผลักดันเรื่องการสร้างสรรค์นวัตกรรม และใช้ประโยชน์จากเทคโนโลยีดิจิทัลได้อย่างเต็มศักยภาพ พร้อมรองรับการเข้าสู่เศรษฐกิจยุคใหม่ของไทย ที่ต้องแข่งขันด้วยเทคโนโลยีและการบริหารจัดการข้อมูล ซึ่งนายกรัฐมนตรี พลเอก ประยุทธ์ จันทร์โอชา ยังใช้ระบบดิจิทัล เป็นส่วนสําคัญในการขับเคลื่อนการพัฒนาประเทศในทุกมิติด้วย” นายธนกร กล่าว
รัฐบาลไทย-ข่าวทำเนียบรัฐบาล-เปิดตัว “koncovid.com” ค้นหาจุดตรวจโควิดใกล้บ้าน
วันศุกร์ที่ 6 สิงหาคม 2564
เปิดตัว “koncovid.com” ค้นหาจุดตรวจโควิดใกล้บ้าน
....
ศบค. จับมือทีมอาสา Tech for Thailand เปิดเว็บไซต์koncovid.comรวบรวมสถานที่ตรวจโควิด-19 ที่เปิดให้บริการ เพียงกรอกรหัสไปรษณีย์หรือค้นหาในแผนที่ก็สามารถรู้พิกัด – ข้อมูลของจุดตรวจแต่ละแห่งได้ทันที
.
เว็บไซต์koncovid.comจะแสดงสถานที่ตรวจโควิด-19 ทั้งของ รพ.รัฐ เอกชน จุดตรวจเชิงรุก รวมถึงคลินิก แล็บต่าง ๆ ซึ่งมีทั้งการตรวจแบบ RT-PCR และ Antigen Test Kit
.
ข้อแนะนํา : เมื่อเจอจุดตรวจแล้ว ให้โทรสอบถามก่อนเข้ารับบริการทุกครั้ง เพื่อความแม่นยําของข้อมูล
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีไม่ระงับการใช้วัคซีน “ผสมสูตร” ขอให้รับฟังความเห็นของคณะกรรมการโรคติดต่อแห่งชาติ เพื่อนำมาพิจารณาอย่างถี่ถ้วน
วันพุธที่ 14 กรกฎาคม 2564
นายกรัฐมนตรีไม่ระงับการใช้วัคซีน “ผสมสูตร” ขอให้รับฟังความเห็นของคณะกรรมการโรคติดต่อแห่งชาติ เพื่อนํามาพิจารณาอย่างถี่ถ้วน
นายกรัฐมนตรีไม่ระงับการใช้วัคซีน “ผสมสูตร” ขอให้รับฟังความเห็นของคณะกรรมการโรคติดต่อแห่งชาติ เพื่อนํามาพิจารณาอย่างถี่ถ้วน
วันที่ 14 ก.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเน้นการจัดหาและฉีดวัคซีนให้ประชาชนโดยเร็วที่สุด ในขณะเดียวกันก็ได้มีการเก็บสถิติในการฉีดวัคซีนโดยคณะแพทย์ผู้เชี่ยวชาญ ซึ่งสะท้อนให้เห็นว่าการฉีดวัคซีนแม้ไม่ป้องกันการติดเชื้อได้ 100% แต่สามารถลดความรุนแรงและลดการเสียชีวิตได้เป็นอย่างมาก โดยเฉพาะอย่างยิ่งในกลุ่มผู้สูงอายุและผู้ป่วยโรคเรื้อรัง
สําหรับการใช้วัคซีน “ผสมสูตร” สิ่งสําคัญในช่วงเวลานี้คือการเร่งฉีดให้ได้มากที่สุดและเร็วที่สุด เพราะสายพันธุ์เดลตามีการระบาดที่รุนแรง และติดต่อได้ง่ายกว่าที่ผ่านมา และกําลังเป็นปัญหาทั่วโลก รวมทั้งประเทศไทยที่พบผู้ติดเชื้อเพิ่มขึ้นอย่างรวดเร็ว ซึ่งวัคซีนทุกชนิดสามารถลดความรุนแรงและลดความเสี่ยงเสียชีวิต ส่วนการวิจัยในไทยนั้นก็เป็นอีกแนวทางแก้ปัญหาหนึ่ง ที่แสดงถึงความพยายามของคณะแพทย์ของไทยที่ไม่หยุดคิด ไม่ยอมแพ้กับปัญหา ครั้งนี้ก็พยายามเอาชนะสายพันธุ์เดลตา ซึ่งก็ต้องพยายามหาทุกวิถีทางที่ดีที่สุด และทําอย่างเป็นระบบ และหวังว่าจะประสบความสําเร็จ จนเป็นที่ยอมรับ น่าเชื่อถือ แล้วนําไปใช้ให้เกิดประโยชน์ในที่สุด โดยรัฐบาลเปิดกว้างและส่งเสริมให้มีการแสวงหาทางแก้ปัญหาที่ดีที่สุด สิ่งสําคัญคือรัฐบาลจะต้องให้ความรู้อย่างรอบด้านแก่ประชาชน ดังนั้นนายกรัฐมนตรีไม่มีนโยบายที่จะระงับการใช้วัคซีน “ผสมสูตร” แต่อย่างใด และขอให้ทุกฝ่ายรับฟังความเห็นของคณะกรรมการโรคติดต่อแห่งชาติในกรณี “วัคซีนผสมสูตร/สลับสูตร” เพื่อนํามาพิจารณาอย่างถี่ถ้วนด้วย
ทั้งนี้ มีข้อเท็จจริงเพิ่มเติมที่สําคัญคือ องค์การอนามัยโลก (WHO) โดยหัวหน้านักวิทยาศาสตร์, Soumya Swaminathan ได้ให้ข้อสังเกตไว้ว่า “ประชาชนไม่ควรตัดสินใจเองในเรื่องนี้ แต่ควรเป็นการตัดสินใจของหน่วยงานของรัฐด้านสาธารณสุข บนพื้นฐานของข้อมูลที่มีอยู่ ทั้งในส่วนของภูมิคุ้มกันและความปลอดภัยเป็นสิ่งสําคัญที่ต้องนํามาพิจารณา”
รัฐบาลไทย-ข่าวทำเนียบรัฐบาล-สธ. แนะประชาชนหากฉีดวัคซีนแล้วข้อมูลในหมอพร้อมยังไม่ขึ้น/ขึ้นไม่ตรง ให้แจ้งหน่วยฉีดวัคซีนแก้ไข
วันพฤหัสบดีที่ 18 พฤศจิกายน 2564
สธ. แนะประชาชนหากฉีดวัคซีนแล้วข้อมูลในหมอพร้อมยังไม่ขึ้น/ขึ้นไม่ตรง ให้แจ้งหน่วยฉีดวัคซีนแก้ไข
ปลัดกระทรวงสาธารณสุข สั่งประสานหน่วยบริการและผู้รับผิดชอบโครงการฉีดวัคซีนโควิด 19 เร่งบันทึกผลการฉีดให้เป็นปัจจุบัน แนะประชาชนตรวจสอบข้อมูลการฉีดวัคซีนผ่านแอปพลิเคชั่น/ไลน์ “หมอพร้อม”
ปลัดกระทรวงสาธารณสุข สั่งประสานหน่วยบริการและผู้รับผิดชอบโครงการฉีดวัคซีนโควิด 19 เร่งบันทึกผลการฉีดให้เป็นปัจจุบัน แนะประชาชนตรวจสอบข้อมูลการฉีดวัคซีนผ่านแอปพลิเคชั่น/ไลน์ “หมอพร้อม” หากไม่มีข้อมูลหรือมีแต่ไม่ถูกต้อง ให้ติดต่อหน่วยบริการหรือผู้รับผิดชอบโครงการเพิ่มข้อมูลในระบบ MOPH IC เพื่อแสดงผลในหมอพร้อมทันทีและใช้เป็นเอกสารรับรองการฉีดวัคซีนได้
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยผู้บริหารกระทรวงสาธารณสุข และคณะผู้เชี่ยวชาญ ร่วมประชุมหารือประเด็น การพัฒนาการแสดงข้อมูลผลการฉีดวัคซีนในระบบหมอพร้อมรายบุคคล และให้สัมภาษณ์ว่า จากกรณีที่ประชาชนฉีดวัคซีนโควิด 19 แล้ว แต่ไม่มีข้อมูลขึ้นในระบบหมอพร้อม ทําให้ไม่มีข้อมูลการนัดหมายฉีดวัคซีนเข็มต่อไป หรือไม่มีข้อมูลใน Digital Health Pass จึงไม่สามารถออกใบรับรองการฉีดวัคซีน หรือเข้าสถานที่ต่างๆ ได้ ขณะนี้กระทรวงสาธารณสุข ได้ประสานหน่วยบริการฉีดวัคซีนและผู้รับผิดชอบโครงการต่าง ๆ อาทิ ไทยร่วมใจ ราชวิทยาลัยจุฬาภรณ์ ประกันสังคม เป็นต้น เร่งบันทึกผลการฉีดวัคซีนให้เป็นปัจจุบันแล้ว
ในส่วนของประชาชน ขอให้ตรวจสอบข้อมูลการฉีดวัคซีนใน Application หรือ Line OA “หมอพร้อม” เช่น ชื่อ นามสกุล เลขบัตรประจําตัวประชาชน วันที่ฉีดวัคซีน ชนิดวัคซีน จํานวนเข็ม ว่าได้รับการบันทึกถูกต้องครบถ้วน หากพบว่าข้อมูลใดไม่ถูกต้อง หรือยังไม่มีข้อมูลแสดงในระบบหมอพร้อม ขอให้ติดต่อหน่วยบริการ หรือโครงการที่ท่านลงทะเบียนเข้ารับการฉีดวัคซีน เพื่อให้เพิ่มเติมข้อมูลในระบบฐานข้อมูลการฉีดวัคซีนกระทรวงสาธารณสุข (MOPH IC) ซึ่งเมื่อหน่วยบริการลงข้อมูลเรียบร้อยจะแสดงผลในระบบหมอพร้อมทันที นอกจากนี้ กระทรวงสาธารณสุขกําลังให้ทุกจังหวัดเปิดศูนย์รับเรื่อง (call center) เพื่อลงข้อมูลสําหรับผู้ที่ไม่มีข้อมูลในระบบ MOPH IC หรือแก้ไขข้อมูลที่ไม่ถูกต้อง สําหรับพื้นที่กรุงเทพมหานคร สามารถติดต่อได้ที่สถานีกลางบางซื่อหรือหน่วยบริการที่กรุงเทพมหานครกําหนดขึ้น
ทั้งนี้ การที่ข้อมูลการฉีดวัคซีนของประชาชนบางรายไม่ปรากฏในระบบหมอพร้อม หรือ ระบบฐานข้อมูลการฉีดวัคซีนกระทรวงสาธารณสุข (MOPH IC) ส่วนหนึ่งมาจากหน่วยบริการออกให้บริการฉีดวัคซีนนอกสถานที่ แล้วค่อยกลับมาบันทึกข้อมูลภายหลัง หรือเป็นหน่วยบริการฉีดวัคซีนที่เข้าร่วมกับโครงการต่าง ๆ ซึ่งต้องส่งข้อมูลการฉีดวัคซีนให้ผู้รับผิดชอบโครงการตรวจสอบก่อนบันทึกลงระบบของกระทรวงสาธารณสุข จึงทําให้มีการแสดงผลล่าช้าหรือบันทึกข้อมูลไม่ครบถ้วน เช่น ไม่ได้ลงหมายเลขประจําวัคซีนแต่ละลอต เป็นต้น ซึ่งอยู่ระหว่างการพิจารณาว่ามีผลต่อการใช้ข้อมูลใน Digital Health Pass หรือไม่
*********************************18 พฤศจิกายน 2564
รัฐบาลไทย-ข่าวทำเนียบรัฐบาล-โฆษกรัฐบาลติงม็อบขวางนายกฯ ลงพื้นที่ช่วยประชาชนประสบภัยน้ำท่วม วอนเห็นใจชาวบ้านที่กำลังเดือดร้อน แจงรัฐบาลลงพื้นที่เพื่อช่วยเหลือและรับฟังปัญหาโดยตรงจะได้นำมาแก้ไขได้ถูกจุด
วันศุกร์ที่ 1 ตุลาคม 2564
โฆษกรัฐบาลติงม็อบขวางนายกฯ ลงพื้นที่ช่วยประชาชนประสบภัยน้ําท่วม วอนเห็นใจชาวบ้านที่กําลังเดือดร้อน แจงรัฐบาลลงพื้นที่เพื่อช่วยเหลือและรับฟังปัญหาโดยตรงจะได้นํามาแก้ไขได้ถูกจุด
โฆษกรัฐบาลติงม็อบขวางนายกฯ ลงพื้นที่ช่วยประชาชนประสบภัยน้ําท่วม วอนเห็นใจชาวบ้านที่กําลังเดือดร้อน แจงรัฐบาลลงพื้นที่เพื่อช่วยเหลือและรับฟังปัญหาโดยตรง จะได้นํามาแก้ไขได้ถูกจุดและรวดเร็ว ปัดหนีม็อบ ชี้แค่ไม่อยากให้กระทบกระทั่งกัน
วันที่ 1 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่มีกลุ่มผู้ชุมนุมรวมตัวกันประท้วง โดยมีการทุบรถ และนํานํา้ปลาร้ามาปาใส่รถเจ้าหน้าที่และรถรัฐมนตรี ในระหว่างที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ลงพื้นที่ติดตามสถานการณ์นํา้ท่วมที่จังหวัดนนทบุรีเมื่อวันที่ 30 ก.ย.ที่ผ่านมาว่า การลงพื้นที่ของ พล.อ.ประยุทธ์ก็เพื่อต้องการเข้าไปรับทราบปัญหาด้วยตนเอง จะได้เร่งช่วยเหลือประชาชนที่กําลังประสบภัยน้ําท่วมในขณะนี้ได้ถูกจุดและรวดเร็ว แต่กลับมีการใช้ความรุนแรง ถึงขนาดมีการทุบรถรัฐมนตรีอีกด้วย ซึ่งไม่อยากให้เกิดภาพแบบนี้ในสถานการณ์ขณะนี้ ที่ประเทศกําลังต้องการความร่วมมือร่วมใจกันจากคนไทยทุกคน ขอให้กลุ่มบุคคลที่อยู่เบื้องหลังในการปลุกระดมให้ประชาชนออกมาเมื่อวานนี้นั้นทบทวนให้ดีว่า สิ่งที่ทําลงไปนั้นประชาชนได้ประโยชน์อะไรหรือไม่ เพราะแทนที่จะได้เร่งแก้ไขปัญหาที่ทราบจากปากของผู้เดือดร้อนเอง กลับต้องเสียโอกาสได้เพราะกลุ่มคนเพียงไม่กี่คน
"ยืนยันว่าการลงพื้นที่ของท่านนายกฯ นั้น เพราะขณะนี้ชาวบ้านกําลังเดือดร้อนจากสถานการณ์นํา้ท่วม รัฐบาลจึงลงไปช่วยและรับฟังปัญหา เพื่อที่จะได้นํากลับมาแก้ไขได้อย่างรวดเร็ว และท่านนายกฯ ก็ไม่ได้หนีม็อบอย่างที่บางฝ่ายเข้าใจ แต่เพราะท่านนายกฯ ไม่อยากให้เกิดการกระทบกระทั่ง เนื่องจากเราทุกล้วนเป็นคนไทยด้วยกัน ทั้งนี้ ความเห็นต่างเกิดขึ้นได้ แต่ต้องคํานึงถึงประโยชน์ที่คนส่วนใหญ่โดยเฉพาะประชาชนที่กําลังเดือดร้อนอยู่ในขณะนี้จะได้รับด้วย" นายธนกรกล่าว
--------------------